Sõbrapäeva tantsuõhtu ansambel Piiri Peal
2026-02-13 20:00 (Europe/Helsinki) | Uue-Antsla Rahvamaja, Uue-Antsla, Antsla vald, Võrumaa, Eesti
Pilet 12 eur https://fienta.com/et/sobrapaeva-tantsuohtu-ansambel-piiri-peal
Kohapeal 15 eur
Otsi peokingad välja, võta sõbrad kaasa ja tantsime end hingetuks!
Oma laua katab meelepärase söögi-joogiga igaüks ise
Avatud on kultuurikohvik.
Laudade broneerimine ja info: Kätlin

JÄÄB ÄRA! Kino Tsoorus "Meie Erika"
2026-02-19 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
pilet 6 eur; sooduspilet 5 eur
“Meie Erika” jutustab südamliku ja kaasahaarva loo Eesti olümpiasangar Erika Salumäe teekonnast lastekodutüdrukust maailmarekordite ja olümpiakullani. Filmi lavastajaks on tudengi-Oscariga pärjatud German Golub ja nimirollis tõusev täht Karolin Jürise. German Golubi sõnul teatakse Erikat kui võimsat atleeti, poliitikut ja inimest keda 1988. aastal võeti Raekoja platsil vastu kui Eestimaa olümpiakangelast – ärkamisaja lainel tundis rahvas ühtsust ja uhkust, hüüdes “Meie Erika!”. “Meie Erika” on minu viis jagada vaatajaga midagi, mis on mulle tõeliselt oluline – inimlikkust – ja anda talle võimalus kasvõi hetkeks astuda Erika Salumäe “kingadesse”, minnes temaga koos olümpiani ja teda seeläbi veel paremini mõista. Mõista seda, et iga kangelase suurte tegude taga on väike laps, kes tahab olla armastatud ja võidelda selle nimel lõpuni.”
Elulooline spordidraama tõstab rambivalgusesse läbi aegade ühe edukaima Eesti sportlase, kes on pidanud kahe olümpiakulla ja arvukate rekorditeni jõudmiseks ületama rohkem väljakutseid, kui paljud ette kujutada suudaks. Elvast pärit trekisõitja Erika Salumäel on tulnud triumfideni jõudmiseks rinda pista väärkohtleva kasuvanaema, murdunud unistuste ja omakasu peal väljas olevate abilistega. See film annab selgelt mõista, et igal rahval on vaja kangelast, kuid harva küsitakse, mida on kangelasel endal vaja.

LÜKKUB EDASI MÄRTSIKUU Gongi- ja kristallihelid
2026-02-21 14:00 | Uue-Antsla Rahvamaja, Uue-Antsla, Antsla vald, Võrumaa, Eesti
Laulvate kristall-helikausside kontsert-seansid on oma olemuselt
vibratsiooniteraapia vorm. Lõdvestades oma keha ning meeli läbivad
kausside tekitatud helid meie emotsionaalset-, mentaalset- ja füüsilist keha.
Toimub tasakaalustumine ja energeetiline laadimine. Kristall-helikausid oma
puhaste toonidega on võimsaks abivahendiks tervenemisel, puhastumisel,
lõdvestumisel ja mediteerimisel. Kuulda saab kristallkausside komplekti,
millest suuremate läbimõõt ulatub poole meetrini ning millest kostuvad
helid mõjutavad kuulajate alumisi energiakeskuseid. Väikseima läbimõõduga
Soovitame
helikauss aga paitab oma helidega meie teadvuse kõrgeimaid sfääre.
Oma värvi helidesse lisavad Päikesegong ja Paiste sümfooniline gong mis
vabastavad kehas pinged ja seiskumised.
seansiks võtta kaasa magamismatt ja tekk,
sest parim viis nautida tervendavaid helisid on lebades.

Kino "Säärane mulk"
2026-02-27 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 6 eur; sooduspilet 5 eur
Noor Lydia, kes on ootamatult saanud kaks armuavaldust kahelt erinevalt noormehelt, sõidab maale heade sõprade juurde oma südames korda looma. Loodetud rahu asemel satub ta aga kirglike sündmuste keerisesse. Küla kauneim neiu Maie seisab just nagu temagi, kahe kosilase – ausa mulgi Märdi ja valeliku Ennu – vahel. Süda kisub vägisi Märdi poole, aga kasuahne isa Peeter keeldub Märti vana vihavaenu pärast mulkide vastu tunnistamast. Naljakad juhtumused ja romantilised armumängud segunevad võitlusega maade ja varade pärast. Nii põimuvad Koidula hingevärinad ja küla armumängud ühte värvikasse loosse.
Peaosades astuvad üles Maria teresa Kalmet Koidulana, noori armastajaid Maiet ja Märti mängivad Amanda Rebeca Padar ja Leonhard Sass Taalmaa. Ennu rollis on Märt Koik, isa Peeter on Pääru Oja ja ema Anne Piret Krumm. Lisaks teevad kaasa Jan Uuspõld Kure onuna, Ago Anderson Papa Jannsenina, Raimo Pass Kreutzwaldina jt.
Filmi lavastaja on Ergo Kuld (“Vigased pruudid”, “Talve”) ja stsenarist Ott Kilusk (“Vigased pruudid”, “Kuulsuse narrid”). Produtsendid on Kristian Taska ja Armin Karu. Filmi tootsid Taska Film, HansaFilm, Kassikuld ning levitab ACME Film. Filmi valmimist toetas Pärnumaa Filmifond.

Eduka tomatikasvatuse ABC
2026-02-28 12:00 | Uue-Antsla Rahvamaja, Uue-Antsla, Antsla vald, Võrumaa, Eesti
Kuupäev: 28.02
Koht: Uue-Antsla Rahvamaja
Kellaaeg: 12:00
Osalustasu: 12 € / inimene
Koolitus: Eduka tomatikasvatuse ABC 🍅
Tahad kasvatada tomateid, mis on terved, saagirikkad ja maitsvad?
Sellel koolitusel räägime, kuidas isekasvavat tomatitaime teadlikult ja õigesti kasvatada – millal, kuidas ja miks just nii. Jagame praktilisi nippe ja häid nõuandeid otse kogemusest, et ka sinu tomatikasvatus oleks edukas, mitte katse-eksituse meetodil.
Sobib nii algajale kui ka neile, kes tahavad oma teadmisi täiendada.
Tule ja saa kindlus, et suvised tomatid rõõmustavad nii silma kui ka maitsemeelt! 🌱

UHTJÄRVE PURAKAS
2026-03-01 10:00 | Uhtjärve Nõiariik
🎣 UHTJÄRVE SUUR TALIPÜÜGIVÕISTLUS 🎣
Võta kirptirk, hea tuju ja tule võistlema!
📅 1. märts 2026
📍 Nõiariik, Uhtjärv
Kui kala kutsub ja talv pole veel alla andnud, siis on aeg tulla Uhtjärvele mõõtu võtma!
Päev täis kalapüüki, head seltskonda, kuuma suppi ja loomulikult… SUUR LOOS 👀
👤 Päevajuht: Aarne Pärn
📋 Registreerimine: kohapeal kell 9.00–10.00
(hilineja võib kalad ainult teiste ämbris üle lugeda)
💰 Osavõtt
Osalustasu: 6 € / inimene
Tasuta: lapsed kuni 16 a ja pensionärid
NB! Võistlejal peab olema tasutud harrastuspüügiõigus
(vajadusel saab kohapeal arvuti abil asja korda ajada)
LINK – https://kalaluba.ee/hobbyFishingPermit
🎟️ SUUR LOOSIMINE!
Kõigi ostetud piletite vahel loositakse välja SUITSUAHI 🔥
👉 Mida rohkem pileteid, seda suurem võiduvõimalus!
🧒👧 Tegevused lastele
Ka pere nooremad ei pea niisama passima!
⛸️ Uisutamine
🛷 Kelgutamine
🐾 Labubu jaht
👉 Oma kelgud ja uisud peavad kaasas olema
🕘 Päevakava
9.00–10.00 – registreerimine ja võistluse avamine
10.00–13.00 – võistluspüük
13.30 – kaalumine, tulemused ja autasustamine
🍲 Tasuta kuum supp kõigile, kes on ostnud pileti.
AVATUD KOHVIK !
14.30 – LÕPULOOS (suitsuahi)
14.30–16.00 – saun ♨️
📜 Olulisemad reeglid
Sõidukitega jääle minek keelatud (ATV, mootorsaan jms)
Võistlus toimub individuaalarvestuses
Püüdmine algab ja lõpeb kohtuniku märguandel
Ole aus, sõbralik ja austa kaasvõistlejaid
🎣 TULE KOGU PEREGA!
Kalameestele võistlus, lastele lust ja kõigile supp, saun ja hea tuju 😄
🤝 ÜRITUST TOETAVAD
Baltic Steel Arc OÜ
Võru Coop
Veski Pubi
Vesihunt
Leoki Kala
Ehituskaup24
Kursi Lastekaubad
Kalakarud- kalagiidi teenused
Antsla Inno
Korraldajad:
Antsla Valla Kultuurikeskus
Uhtjärve Ürgoru Nõiariik

Tsooru mälumängur 2025-2026
2026-03-01 14:00 - 17:00, 2026-04-12 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

PLMF Itaalia armastuslaulud naistele
2026-03-07 13:00 - 17:00 | Uue-Antsla Rahvamaja, Uue-Antsla, Antsla vald, Võrumaa, Eesti
AARE SAAL on Eesti baritonide raudvara, kes on lõpetanud Eesti Muusika- ja Teatriakadeemia ooperilaulu erialal (Ivo Kuusk, Virgilijus Noreika, Jaakko Ryhänen) ning täiendanud end Gino Bechi ja Rolando Panerai meistrikursustel Itaalias.
PIIA PEAMURRU – Üle kolmekümne aasta jooksul Eesti Muusika- ja Teatrikadeemias ning viimased kuus aastat ka Vanemuise teatris pianist-repetiitorina töötav Piia Paemurru on armastatud pianist, kes tunneb ooperimaailma süvitsi ja oskab nõu anda ka vokaaltehnika teemal.
Piletid kohapeal 10eurot/ pensionärid ja õpilased 8eurot.

Vallavillak 2025-2026 VI mäng
2026-03-10 18:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saab teadmisi proovile panna erinevatel teemadel Osalustasu 1 eur/osaleja Kuni 10 võistkonda (max 3 liiget )

Miksteater "Printsess ja Narr"
2026-03-17 11:00 - 12:00 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 12 eur
Õpetajatele sissepääs prii.
https://www.piletimaailm.com/performances/149842/buy?lang=et_EE
Mõnikord võib juhtuda, et jääd haigeks ja oled sunnitud kodus olema. Just sellisesse olukorda satub Johanna, keda ema on alati kutsunud hellitlevalt Printsessiks. Ja nagu printsessidel ikka, on ka Johannal omad tahtmised ja nõudmised. Ja kohe eriti suured nõudmised on Johannal Narr Niklasele, kes võtab kõikidest Johanna seiklustest osa ja kui mitte kõikidest, siis vähemasti vastutab ta nende eest kindlasti. Nii ka sel korral.
Algab Printsessi ja Narri seiklusreis, mis viib neid mitmesugustesse huvitavatesse paikadesse ning põnevate kohtumisteni. Reisi jooksul kasvab välja ilus sõprus, mis aitab läbi ka kõige keerukamatest olukordadest.
Autor ja lavastaja: Kristo Toots
Kostüümikunstnik: Maarja Meeru
Valgus ja tehniline lahendus: Martin Meelandi
Muusikaline kujundus: Emma Elisabeth Toots
Laval: Anne-Mai Tevahi ja Kristo Toots
Soovituslik alates 3. eluaastast
Kestus 50 minutit.
Grupibroneeringud: miksteater@gmail.com
Ürituse korraldaja:
Miksteater MTÜ
Nõmme tee 50-17 Tallinn 13417 Harjumaa
+372 514 3848
miksteater@gmail.com
reg.nr: 80252431

Doonoripäev
2026-03-19 09:30 - 11:30 | Antsla Kultuurikeskus, Kooli tee 19, Antsla, Võrumaa, 66403, Eesti
Kui Sul on hea tervis ja soov aidata abivajajat, siis tule verd loovutama.
Kaasa pildiga isikut tõendav dokument!
Korraldaja: Tartu Ülikooli Kliinikumi verekeskus
Tartu, L. Puusepa 8, tel 731 9362
www.kliinikum.ee/verekeskus

Ligipääsetav stand-up
2026-03-20 20:00 - 21:30 | Antsla Kultuurikeskus, Kooli tee 19, Antsla, Võrumaa, 66403, Eesti
Tule tasuta stand-up komöödiat nautima!
🎟️ Sissepääs on tasuta, kuid palume kõigil külastajatel oma koha eelnevalt veebis ette broneerida. https://ligipaasetav.eu/
Kui broneerisid, aga ei saa siiski osaleda, siis palun tagasta pilet, et keegi teine saaks sinu asemel õhtut nautima tulla. Seda saab teha mugavalt paari nupuvajutusega broneeringu kinnituse e-kirjas (1. vaata pileteid, 2. loobu piletist).
👉 Broneeri tasuta koht ja tule naerma Antsla Kultuurikeskusesse!
NB! Šõu lõpus on võimalik ka koomikuid ja seda projekti vastavalt võimalustele toetada (saab kaardiga)
Antsla Kultuurikeskuses toimub 20. märts Euroopa Liidu poolt kaasrahastatud projekti “Ligipääsetav stand-up” raames tasuta stand-up õhtu, mille eesmärk on viia kaasaegne huumor ka nendeni, kes tavaliselt suurtesse keskustesse kultuuri nautima ei satu. Antsla ja teie uhke kultuurikeskus sobivad selleks ideaalselt – oodata on ainulaadset ja meeldejäävat õhtut!
Õhtu ajakava
Uksed avatakse kell 19.00.
Kultuurikeskuses on meie ürituse ajal avatud ka puhvet kust saab osta nii jooke kui ka väiksemaid suupisteid (nii et poe külastamine pole sel korral vajalik 😉).
Šõu algab kell 20.00 ning koosneb kahest osast.
Sõu lõppeb orienteeruvalt kell 22.00
Projektist “Ligipääsetav stand-up”
See projekt (kestus 01.08.25 – 30.04.26) soovib tuua stand-up komöödia Eesti väiksematesse paikadesse, et edendada kohalike rahva- ja seltsimajade aktiivsemat kasutamist ning tuua kultuurielu lähemale kogukondadele. Kõik selle projekti raames toimuvad üritused (planeeritud vähemalt 10) on tasuta, kuid sujuvama korralduse huvides palume külastajatel eelnevalt veebis koha broneerida. Nii saame tagada, et kõigile jagub istekohti ning saal jääb mugavaks ja toimivaks.
Mis on stand-up komöödia?
Kui see on sinu esimene kokkupuude stand-up’iga, siis siin on sellest formaadist lühike selgitus:
Stand-up komöödia on lavakunsti vorm, kus laval on korraga üks koomik, kes astub publikuga dialoogi, jagades neile oma isiklikke tähelepanekuid, lugusid ja nalju, oodates neilt tagasisidet naeru, vaikuse – ja vahel ka aplausi näol.
🎭 Hea šõu retsept:
Kuula koomikut ja ära sega vahele.
Ära räägi šõu ajal sõpradega.
Lülita telefon välja.
Kui on naljakas, naera ja plaksuta! (kõige tähtsam)
Koomikutest
Lavale astuvad meie projekti koomikud:
Martin Laasik, Janar Peterson, Mikk Mägi, Martin Levo ja Rivo Roost, kes teile oma parimaid, esimese stand-up’i aasta jooksul kirjutatud nalju räägivad ning teid nendega naerma ajada proovivad.
Neile võivad lisanduda sellel õhtul ka mõned kogenumad naljameistrid, kes ennast ja oma huumorit teile tutvustada soovivad.
Janar: „Oleme kõik uued tegijad, kuid juba esinenud päris mitmetes erinevates Eesti linnades. Selle projektiga saame kasvada ja pakkuda rõõmu nii neile, kes stand-up’i juba armastavad, kui ka neile, kes seda alles esimest korda kogevad!“
Piletid ja broneerimine

Antsla eakateklubi Sügismeloodia kevadpidu
2026-03-26 16:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
osavõtt 5 eur
OSALEMISEST ANNA TEADA
kuni 23.märts:
Maie: maie.ragastik@gmail.com 5341 4950

Kontsert "Eesti popmuusika ajalugu"
2026-03-27 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
PILET eelmüük 15 eur https://fienta.com/et/kontsert-eesti-popmuusika-ajalugu
kohapeal 20 eur
Kontserdi keskmes on rännak, mis algab Eesti popi varajastest sammudest ning kulgeb läbi kümnendite, pakkudes äratundmisrõõmu nii neile, kes mäletavad biitmuusika algust, kui ka neile, kes on üles kasvanud hilisemate hittide saatel.
Laval kohtuvad kogemus ja energia
Kava esitavad kolm omanäolist ja karismaatilist muusikut, kes on tuntud oma suurepärase vokaali ja lavalise kohalolu poolest:
Robert Linna – Eesti rock- ja popmuusika üks silmapaistvamaid meeshääli, kes kannab endas nii pärandit kui ka kaasaegset energiat.
Rainer Michelson – Ansambli Supernova eestvedaja ja kogenud muusik, kelle tämber ja kitarrimäng on saanud paljude Eesti hittide lahutamatuks osaks.
Anne Mari Saks – Uus särav ja andekas artist, kes lisab ansamblile naiselikku elegantsi ja vokaalset sügavust.
Mida oodata?
Kontserdil tulevad esitusele lood, mis on kujundanud meie rahvuslikku identiteeti – alates 40ndate ja 60ndate kuldsetest meloodiatest kuni hilisemate lemmikuteni. See ei ole pelgalt muusikaline esitlus, vaid südamlik tagasivaade ajastutele, kus laulud tähendasid vabadust, armastust ja ühtekuuluvust.
Eesti popmuusika ajalugu on täis peidetud aardeid ja suuri emotsioone. Meie eesmärk on need lood uuesti ellu äratada nii, et säiliks nende algne hingus, kuid lisanduks meile omane värskus,” sõnavad artistid.

Gongi- Ja Kristallihelid
2026-03-28 14:00 - 17:00 | Uue-Antsla Rahvamaja, Uue-Antsla, Antsla vald, Võrumaa, Eesti
Laulvate kristall-helikausside kontsert-seansid on oma olemuselt
vibratsiooniteraapia vorm. Lõdvestades oma keha ning meeli läbivad
kausside tekitatud helid meie emotsionaalset-, mentaalset- ja füüsilist keha.
Toimub tasakaalustumine ja energeetiline laadimine. Kristall-helikausid oma
puhaste toonidega on võimsaks abivahendiks tervenemisel, puhastumisel,
lõdvestumisel ja mediteerimisel. Kuulda saab kristallkausside komplekti,
millest suuremate läbimõõt ulatub poole meetrini ning millest kostuvad
helid mõjutavad kuulajate alumisi energiakeskuseid. Väikseima läbimõõduga
Soovitame
helikauss aga paitab oma helidega meie teadvuse kõrgeimaid sfääre.
Oma värvi helidesse lisavad Päikesegong ja Paiste sümfooniline gong mis
vabastavad kehas pinged ja seiskumised.
heli
seansiks võtta kaasa magamismatt ja tekk,
sest parim viis nautida tervendavaid helisid on lebades.
Aivar Täpsi
OSALUSTASU 15EUROT,
PALUN ANNA OMA SOOVIST OSALEMISEL TEADA , UUE-ANTSLA FB LEHEL VÕI TEL 55901116 KÄTLIN!!

Komöödia "Proov"
2026-03-30 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Pilet 10 EUR
Üks täiesti tavaline näiteringi proovipäev. Proov nagu iga teinegi. Ainult selle vahega, et esietendus on kirjade järgi homme, esimesed armastajad aga tülis ja kõigil osalistel on oma väiksemad ja suuremad mured, dilemmad ning kapriisid, millega nad üksteise järel lavastaja juures “maanduvad”. Ning selle kõige keskel lavastaja, kes püüab mitte hulluks minna ja samas kõigest hingest põhjendada, kunsti luua ning kujundit teha, sest seda on ju festivalidel korduvalt nõutud. Lavastuse sõnum on: ära põhjenda koguaeg, vaid räägi lihtsalt lugu.Autor: Janno PuuseppDramaturg ja lavastaja: Ingrid Ulst (Alle-Saija Teatritalu)Laval Kambja Püünelind: Margus Kriiva, Esta Toomsoo, Reet Kiuru, Margo Käsi, Toomas Keldoja, Siiri Paap, Aivar Piir. Piletid müügil enne algust kohapeal.

Kino "Midagi tõelist"
2026-04-02 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 6 eur, sooduspilet 5 eur
Film „Midagi tõelist“ põhineb Martin Alguse 2018. aastal ilmunud samanimelisel debüütromaanil, mis on pälvinud kriitikute tunnustuse ning jõudnud ka teatrilavadele.
Keskealine Leo elab koos naise Diana ja kahe lapsega äärelinna ridaelamus. Abikaasade vaheline armastus on hääbunud ning alles on vaid üksluine, harjumusest tingitud kooselu. Leod lohutab vaid lastega koosveedetud aeg, sest ta on loobunud nii abielus kui ka karjääris paremuse poole püüdlemisest. Pärast piinlikku intsidenti netipornoga hakkab Leo igatsema millegi tõelise järele – ta tahab leida kedagi, kes suudaks talle päriselt lähedust pakkuda. Seda tunnet taga ajades, satub Leo kriminaalse taustaga Karli väljapressimislõksu ning seisab ühtäkki silmitsi millegi väga tõelisega, mille tõttu võib Leo kaotada kõik.
Filmi režissöör on Evar Anvelt. Stsenaariumi autor on Martin Algus („Reetur“, „Elu ja armastus“, „Sangarid“, „Kalev“). „Midagi tõelist“ operaator on Mihkel Soe ja filmi kunstnik on Kaia Tungal. Filmi produtsentideks on Andreas Kask ja Esko Rips, kaasprodutsentideks on Tanel Tatter, Veiko Esken ja Lukas Trimonis.
Filmis näitlevad Jan Uuspõld (Leo), Kristo Viiding (Karl), Ester Kuntu (Diana), Jaanika Arum (Leila), Derek Leheste (Markus), Kitty Liis Kallas (Marta) jt.
Filmi tootja on Nafta Films, kelle portfooliosse kuuluvad Apteeker Melchiori triloogia ja spioonipõnevik „O2”. Filmi kaastootjateks on Apollo Film Productions ja Leedu filmitootja InScript. Filmi rahastavad Eesti Filmi Instituut, Eesti Kultuurkapital, Creative Europe Media, Leedu tax rebate süsteem ja Postimees. Filmi levitab Hea Film.

Kino Tsoorus "Meie Erika"
2026-04-09 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur, sooduspilet 5 eur
Film jutustab südamliku ja kaasahaarava loo Eesti olümpiasangari Erika Salumäe teekonnast lastekodutüdrukust maailmarekordite ja olümpiakullani.

Vallavillak 2025-2026 lõppvoor
2026-04-14 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Kino "Super Karvapall ja suur petuskeem"
2026-04-15 16:00 - 17:30 | Antsla Kultuurikeskus, Kooli tee 19, Antsla, Võrumaa, 66403, Eesti
PILET 6 eur, sooduspilet 5 eur
Film jutustab loo Emiliast, Simost ja Rasva-Anterost. Emilia (11-aastane) on saanud oma merisea hammustusest salajase võime: ta võib muutuda Super-Karvapalliks. Karvaseks kangelaseks, kelle missiooniks on aidata loomi. Ta parim sõber ja klassigeenius on Simo ning tema vaenlaseks on Rasva-Antero, kes on kooli halvim kiusaja ja linna rikkaima mehe poeg. Tegevusega liitub ka Rasva-Antero parim sõber Pietari. Loo keskmes on looduslikud teemad, sest kõik on mures lähedalasuva metsa ja selle karvaste sabadega elanike saatuse pärast. Aga mis juhtub, kui Emilia supervõimete allikas, milleks on tavaline veepudel, satub valedesse kätesse?

Monoetendus "Robot võttis mu töö ära"
2026-04-16 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Piletid: eelmüügist tavapilet 10 EUR, sooduspilet 8 EUR; kohapealt tavapilet 14 EUR, sooduspilet 12 EUR.
https://alle-saija-pood.voog.com/piletid/etendused/robot-vottis-mu-too-ara-16-04-2026-kl-19-00
Autor ja lavastaja: Marek Ranne.
Laval: Marek Ranne.
Margus on tavaline keskklassi mees, kelle elu pööratakse pea peale, kui tema töökoha kööki saabub uus töötaja – tehisintellektil põhinev robotkokk. See on lugu tööst ilma jäämisest, väärikuse otsimisest ja inimeseks jäämisest ajastul, kus masinad mitte ainult ei tee tööd, vaid võtavad ka ruumi meie hinges. Laval kulgeb Marguse monoloog läbi humoorikate ja valusate hetkede – argipäevastest olukordadest kuni sügava eksistentsiaalse kriisini. Ta räägib personalijuhiga, vaidle juhatajaga, meenutab tööraamatut ja püüab mõista, millal inimene muutus kuluks. Lugu on vaimukas, emotsionaalne ja kriipivalt ajakohane – peegeldus ühiskonnast, kus tehnoloogia edusammud pole enam ulme, vaid igapäevane reaalsus. Ja keset seda seisab Margus – üks mees, kellelt võeti töö, kuid mitte hääl.
Etendus on kahes vaatuses.

KINO "Svingerid 2"
2026-04-17 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 6 eur, sooduspilet 5 eur
Alla 14 a. keelatud!
Kui sa oled luumurrule plaastri pannud, kas sa siis imestad, et kohe püsti karata ja jooksu pista pole väga võimalik? Tuleb välja, et samamoodi on lood svingimisega. Õigemini sellega, kui loodetakse, et väike (aga mitte kunagi süütu) paarivahetus kõik sinu suhteprobleemid otsekui võluvitsa abil lahendab.
Seda peavad kahjuks omal nahal tundma nii Indrek ja Elen kui ka Tiina ja Andrus. Need kaks erineva taustaga paari on endiselt kimpus oma suhte värskena hoidmisega. Põhjuseid selleks jagub muidugi kuhjaga – Indrek, varem nii enesekindel ja bravuurikas, on pidanud kõrvalt vaatama, kuidas tema toimekas abikaasa on saavutanud suurt äriedu samal ajal, kui rohked hulljulged investeeringud keeruliste nimedega riikides on mehe majanduslikus seisus suuri korrektuure teinud ja ta naise rahakotist sõltuma pannud. Oma vajakajäämisi on ta aga varmas korvama vallutustega vasakult ja paremalt, kuni tema teed ristuvad Ingaga, kes ei kavatse olla mingi suvaline vallutus. Indrek saab nüüd omal nahal tunda, mida tähendab sihikindla vastassoo esindaja märklauaks olemine.
Andrus tunneb, et elurõõm on sõrmede vahelt libisemas ja üritab oma tunnetest Tiinale teada anda, tehese seda aga õnnetuseks täpselt nii sujuvalt, kui seda ühelt keskmiselt eesti mehelt oodata on.
Lahendus kõikidele nendele probleemidele näib olevat uus, intensiivne paariteraapia uues ja trendikas keskuses nimega “Draama-Maa”, kus saab läbi mängida kõikvõimalikud paaristsenaariumid ja nagu tuleb välja – tulla lagedale ka täiesti uute ja ennekuulmatute probleemidega, millele aitab omalt poolt kaasa ka erinevad värvikad tegelased, kes samuti näivad arvavat, et väike annus draamat saab suhtele ainult head teha…
“Svingerid 2” on 2017. aastal Eesti kinosid vallutanud muretu komöödia järg, kus esimesest filmist tuttavad tegelased püüavad muutuvate aegadega sammu pidada ja samas vaadata, et neil endil oleks ikka piisavalt aega sellele, mis elus tegelikult tähtis on.

Tantsuõhtu "Elumees"
2026-04-17 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
Kevadine Tantsuõhtu Uue-Antsla Rahvamajas!
Laval hoiab meeleolu üleval armastatud Ansambel Elumees – tantsuhitid, mille saatel ei saa lihtsalt istuma jääda!
Avatud Kultuurikohvik!
Oma söök ja jook on lubatud!
Laudade broneerimine ja info: Kätlin 55901116
piletid Fienta – https://fienta.com/et/tantsuohtu-elumees
Kohapeal 15eurot.

Dialoogiring teemal ,,Kuidas ma hakkama saan?"
2026-04-19 10:00 - 14:00 | Tsooru Rahvamaja, Tsooru, Antsla vald, Võrumaa, Eesti
Dialoogiring on siis 2-3 tundi kestev vestlus osalejatega (umbes kümmekond inimest, mistahes elualal ja vanuses) ja osalejate vahel, mida juhib ja hoiab rajal dialoogi hõlbustaja/juhendaja, kes on ühtlasi n-ö ruumilooja, et kõik saaks väljendada oma mõtteid vabalt ja tõkestamata, ent ühtlasi erinevaid vaateid kuulata ja mõista püüdes. Dialoogi hõlbustaja ja ruumilooja rollis olengi siis mina – Ave Kikas.
Lisaks on kaasas ka arutelu üles märkija – anonüümsed märkmed saadetakse TÜ-le ja selle põhjal kogutud teadmised aitavad loodetavasti kogukondadel, organisatsioonidel ja otsustajatel teha teadlikumaid ja mõjusamaid valikuid.
Mis teemal dialoogiringides seekord räägitakse?
Tundub, et praeguse aja hektiline elutempo ja inforohkus on päris keerukad toime tulekuks. Eks ka geopoliitilised pinged ja muutunud julgeolekuolukord mõjutavad meid ning tekitavad ärevust. See paneb küsima, kuidas tulla toime keerulisel ajal, kust leida tuge ja mis annab jõudu edasi minna.
Dialoogiringides otsimegi koos vastuseid küsimustele:
kuidas ma hakkama saan?
mis aitab mul end turvalisemalt tunda?
mis toetab mind ja minu kogukonda?
Samas – meetodi võlu seisneb selles, et peamine on lihtsalt rääkimine ja üksteise kuulamine – ei pea jõudma ühisele seisukohale ega isegi omama ühesugust arvamust. Sisuliselt dialoogiringis me üheskoos arendame arutelukultuuri ja selle käigus loodetavasti paraneb ka meeleolu ja leevenevad mõned hirmud ja mured.
Dialoogiringide algatus on osa laiemast regiooni arutelukultuuri edendavast koostööst Borderland Dialogues. Sarnasel teemal arutavad inimesed samal ajal ka Soomes, Lätis, Norras, Leedus ja Poolas. Kõigis neis riikides otsitakse dialoogi kaudu viise, kuidas tulla toime ebakindla ja kiiresti muutuva ajaga ning tugevdada kogukondlikku sidusust.
Rohkem infot: https://kogu.ee/dialoogiringid-kuidas-ma-hakkama-saan/

Kino Tsoorus ,,Midagi tõelist"
2026-04-20 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur
Film põhineb Martin Alguse 2018.aastal ilmunud samanimelisel debüütromaanil, mis on pälvinud kriitikute tunnustuse ning jõudnud ka teatrilavadele.

Kino Tsoorus "Svingerid 2"
2026-05-04 19:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur, sooduspilet 5 eur
“Svingerid 2” on 2017. aastal Eesti kinosid vallutanud muretu komöödia järg, kus esimesest filmist tuttavad tegelased püüavad muutuvate aegadega sammu pidada ja samas vaadata, et neil endil oleks ikka piisavalt aega sellele, mis elus tegelikult tähtis on.

Sangaste mustlastantsurühma Viola etendus "MUSTLANNAKS SÜNDINUD"
2026-05-07 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
🔥 MUSTLANNAKS SÜNDINUD 🔥
💃 Kirg. 🔥 Keelatud armastus. 💔 Julgus olla vaba.
19. aprillil 2026 kell 17.00 Sangaste kultuurimajas
Sangaste mustlastantsurühma Viola etendus „Mustlannaks sündinud“ viib sind romade naiste ellu – maailma, kus mehed otsustavad, kuid naised tunnevad, armastavad ja unistavad.
✨ See on lugu piiridest, mida ei tohi ületada…
✨ ja julgusest neid siiski ületada.
Etendus on inspireeritud Zaharia Stancu romaanist „Mustlaslaager“ ning põimib endas kirgliku tantsu, hingestatud muusika ja sügava emotsiooni.
Libreto: Marina Pulver
Muusikaline kujundus ja tantsud: Katrin Kõiv
Mustlastantsurühma juhendaja: Katrin Kõiv
🎭 Laval: Anne Zimbrot, Irja Hallik, Liia Kalvet, Kaidi Tsimmer, Sirje Vainola, Kaire Jakobson, Ly Käärik, Heli Edenberg, Eve Liivamägi, Marina Pulver
🎟️ Pilet: 7eurot
❤️ Tule ja koge lugu, mis puudutab hinge… ja ei jäta kedagi ükskõikseks.

Tsooru tantsuõhtu ansambliga Piiri Peal
2026-05-09 20:00 | Tsooru Rahvamaja, Tsooru, Antsla vald, Võrumaa, Eesti
Pilet eelmüügis 10 eur https://fienta.com/et/tantsuohtu-ansambliga-piiri-peal-2
kohapeal 15 eur
laudade broneerimine ja info Krista 5853 4682

Kuldre Kooli muusikal: ,,Epic: The Musical"
2026-05-13 18:00 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
TASUTA
Kuldre Kooli 7. klassi õpilase Kristen Laaneviiri loovtöö raames valminud etendus nimega ,,Epic: The Musical”, mis on Jorge Rivera-Herransi loodud muusikaline mugandus Homerose eeposest “Odüsseia”.
See on kontseptuaalne albumite sari, mis järgib Odysseuse kümneaastast rännakut koju Ithakasse pärast Trooja sõda, keskendudes tema kohtumistele mütoloogiliste olenditega ja tema sisemisele võitlusele selle vahel, kas jääda halastavaks meheks või muutuda “koletiseks”, et ellu jääda. ,,Epic: The Musical on tehtud 9 erinevaks osaks, Kristeni loovtöös näeme me kahte esimest osa – ,,The Troy Saga’’ ja ,,The Cyclops Saga’’.
Muusikalise etenduse aitasid Kristenil lavale tuua sõbrad näiteringist ja juhendaja Agnes Kirsbaum.
